La Policia Local d'Alaquàs activa una nova campanya per previndre  conductes addictives entre la població més jove
16/11/2018

# La Policia Local d'Alaquàs activa una nova campanya per previndre conductes addictives entre la població més jove

*   16/11/2018
*   [Alaquàs](/categoria/23/0/alaquas)
*   [Imprimir](#)
*   Compartir
*    https://www.alaquas.org/documento.asp?id\_do=17095

[Compartir](https://www.addtoany.com/share#url=https%3A%2F%2Fwww.alaquas.org%2Fnoticia%2F17095%2F0&title=Ajuntament%20d%27Alaqu%C3%A0s.%20Premsa.La%20Policia%20Local%20d%27Alaqu%C3%A0s%20activa%20una%20nova%20campanya%20per%20previndre%20conductes%20addictives%20entre%20la%20poblaci%C3%B3%20m%C3%A9s%20jove)[Facebook](/#facebook)[Twitter](/#twitter)[Email](/#email)[WordPress](/#wordpress)[WhatsApp](/#whatsapp)[Telegram](/#telegram)[blogger\_post](/#blogger_post)  
  

var a2a\_config = a2a\_config || {};a2a\_config.linkurl = "https://www.alaquas.org/noticia/17095/0";a2a\_config.onclick = 1;a2a\_config.locale = "es"; [![img](https://www.alaquas.org/ficheros/documentos/2018/2/17095/16112018policia-03_Form_4.jpg)](https://www.alaquas.org/ficheros/documentos/2018/2/17095/16112018policia-03_Form_10.jpg "<a href='https://www.alaquas.org/ficheros/documentos/2018/2/17095/16112018policia-03_Form_10.jpg' target=_blank><i class='fa fa-external-link' aria-hidden='true'></i>.La Policia Local d'Alaquàs activa una nova campanya per previndre  conductes addictives entre la població més jove </a>")

A més de vetlar per la protecció dels menors, la campanya té entre els seus objectius controlar la legalitat d'aquest tipus d'establiments i la seua adequació a la normativa vigent

Amb l'objectiu de previndre i vetlar per la protecció dels menors, la Policia Local d'Alaquàs en col·laboració amb el Cos Nacional de Policia i Inspecció de Treball, ha engegat una campanya d'inspecció i control dels diferents locals de joc d'atzar que es troben al municipi. A més de controlar la legalitat dels diferents tipus d'establiment i la seua adequació a la normativa vigent, s'efectua una especial vigilància en la prohibició de joc per part dels menors.

L'auge de les apostes esportives i en línia estan darrere del notable increment del nombre de addiccions al joc. De fet, segons les dades oficials aportades per la Universitat de València, en una enquesta efectuada recentment a més de 5.000 joves d'entre 15 i 19 anys en diferents instituts i centres educatius de la Comunitat Valenciana, més de la meitat (54%) admet haver gastat diners en jocs d'atzar tot i que la llei prohibeix apostar a menors d'edat.

A més, i amb la finalitat de previndre conductes addictives, des de la Unitat de Prevenció Comunitària de Conductes Addictives (UPCCA), dependent de Serveis Socials d’Alaquàs, s’està duent a terme un programa d’activitats que inclou xarrades periòdiques dirigides tant a escolars de primària i secundaria com a  pares i mares interessats en conèixer aquesta problemàtica.

Aquesta Unitat té a més entre les seues funcions la de desenvolupar accions en  matèria de prevenció per evitar el consum de drogues, abordar problemes associats, així com fomentar la promoció d’hàbits saludables.